28.

B pielikumā aiz 26. tabulas pievieno turpmāk norādīto tekstu. “DATU NOSŪTĪŠANA 1. Sadalījumu A*3, A*10, A*21, A*38, A*64, kas izriet no NACE 2. red., kā arī P*3, P*10, P*21, P*38 un P*64, kas izriet no CPA 2008, piemēro visiem datiem, kas nosūtāmi pēc 2011. gada 31. augusta, izņemot tos, kas norādīti otrajā apakšpunktā. Dalībvalstis, kurām attiecībā uz Regulas (EK) Nr. 2223/96 15.–19. tabulā iekļauto datu nosūtīšanu ir piešķirta atkāpe, kas ir spēkā līdz 2011. gadam vai ilgāk, piemēro sadalījumu A3, A6, A17, A31, A60, P3, P6, P17, P31 un P60 pārskata periodiem līdz 2007. gadam un sadalījumu A*3, A*10, A*21, A*38, A*64, P*3, P*10, P*21, P*38 un P*64 pārskata periodiem no 2008. gada neatkarīgi no datu nosūtīšanas laika. 2. Līdz 2014. gada 31. decembrim, nosūtot 10. tabulu, izmanto NACE 2. red. sadalījumu A*10 vai turpmāk norādītās NACE 2. red. sadalījuma A*10 apkopotās pozīcijas: — (G, H, I un J), kas aizstāj (G, H un I) un (J), — (K, L, M un N), kas aizstāj (K), (L) un (M un N), — (O, P, Q, R, S, T un U), kas aizstāj (O, P un Q) un (R, S, T un U). No 2015. gada 1. janvāra, nosūtot 10. tabulu, izmanto NACE 2. red. sadalījumu A*10. 3. Nosūtot 12. tabulu, izmanto NACE 2. red. sadalījumu A*10 vai šādas NACE 2. red. sadalījuma A*10 apkopotās pozīcijas: — (G, H, I un J), kas aizstāj (G, H un I) un (J), — (K, L, M un N), kas aizstāj (K), (L) un (M un N), — (O, P, Q, R, S, T un U), kas aizstāj (O, P un Q) un (R, S, T un U). 4. Datu nosūtīšana par posteņiem 26.a un 44.a “tostarp īpašnieku pašu apdzīvotajos mājokļos aprēķinātās īres maksas”, kas norādīti IV pielikuma iedaļā “NOZARU (A), RAŽOJUMU (P) UN IEGULDĪJUMU (PAMATKAPITĀLA VEIDOŠANA) (PI) PĀRGRUPĒŠANA UN KODĒŠANA (AN)”, sadalījumā A*38 un A*64 ir obligāta tikai attiecībā uz Regulas (EK) Nr. 2223/96 B pielikuma 3. tabulā norādītajiem mainīgajiem P1, P2 un B.1g. 5. Ja saskaņā ar EKS 95 nacionālo kontu datu nosūtīšanas programmu, izmantojot NACE 2. red. vai CPA 2008, iesniedzamie dati pirmoreiz jānosūta pēc 2011. gada 31. augusta, pa nozarēm vai ražojumiem sadalītie dati jāsniedz par šādiem novērošanas periodiem: a) : 1. tabula : no 2000. gada (ceturkšņa dati – 2000. gada 1. ceturksnis); b) : 3. tabula : no 2000. gada; c) : 10. tabula : 2009. gads; d) : 12. tabula : 2009. gads; e) : 20. tabula : no 2000. gada; f) : 22. tabula : no 2000. gada. Dalībvalstis ne vēlāk kā 2011. gada 30. septembrī nosūta 1. tabulā prasītos gada datus kopā ar pirmoreiz nosūtītajiem 1. tabulas ceturkšņa datiem par 2011. gada 2. ceturksni. 6. Ja dati, kas iesniedzami saskaņā ar EKS 95 nacionālo kontu datu nosūtīšanas programmu, izmantojot NACE 2. red. vai CPA 2008, pirmoreiz jānosūta pēc 2012. gada 31. augusta, pa nozarēm vai ražojumiem sadalītie dati jāsniedz par turpmāk norādītiem novērošanas periodiem: a) 1. tabula (izņemot mainīgos, kas iekļauti pozīcijā “Iedzīvotāju skaits, nodarbinātība, darba ņēmēju atlīdzība”): — no 1990. gada (ceturkšņa dati – 1990. gada 1. ceturksnis) Beļģijai, Dānijai, Vācijai, Īrijai, Grieķijai, Spānijai, Francijai, Itālijai, Luksemburgai, Nīderlandei, Austrijai, Portugālei, Somijai, Zviedrijai un Apvienotajai Karalistei, — no 1995. gada (ceturkšņa dati – 1995. gada 1. ceturksnis) Bulgārijai, Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Rumānijai, Slovēnijai, Slovākijai; b) 3. tabula (izņemot mainīgos, kas iekļauti pozīcijā “Iedzīvotāju skaits, nodarbinātība, darba ņēmēju atlīdzība”): no 1995. gada attiecībā uz A*10 un A*38; c) 10. tabula: no 2000. gada; d) 12. tabula: no 2000. gada. 7. Par 15., 16., 17., 18. un 19. tabulu retrospektīvi dati atbilstoši NACE 2. red. vai CPA 2008 netiek prasīti.”